b'\n_START_ARTICLE_\nObi\xc4\x8dni jelenak\n_START_SECTION_\nRazvoj\n_START_PARAGRAPH_\nOdrasle jedinke pojavljuju se od kraja mjeseca svibnja sve do po\xc4\x8detka kolovoza i najaktivnije su u predve\xc4\x8derje. \xc5\xbdenke odla\xc5\xbeu jaja u komadi\xc4\x87e raspadaju\xc4\x87eg drveta. Li\xc4\x8dinke jelenaka su slijepe i izgledaju kao slovo \xe2\x80\x9eC\xe2\x80\x9c, a hrane se raspadaju\xc4\x87im drvetom na razli\xc4\x8ditim mjestima, kao \xc5\xa1to su panjevi, staro drve\xc4\x87e i grmovi, stare drvene ograde te mjesta za kompost. Li\xc4\x8dinke imaju svijetlo sme\xc4\x91e mekano prozirno tijelo sa \xc5\xa1est naran\xc4\x8dastih nogu koje koriste za komunikaciju sa drugim li\xc4\x8dinkama. Li\xc4\x8dinkama je potrebno 4 do 6 godina da se razviju do odraslih oblika. Odrasli oblici \xc5\xbeive nekoliko mjeseci hrane\xc4\x87i se nektarom i biljnim sokovima.\n_START_SECTION_\nObitavali\xc5\xa1te\n_START_PARAGRAPH_\n\xc5\xbdivi u rupama u drve\xc4\x87u i usahlim panjevima, u \xc5\xa1umama . \xc5\xa0umari \xc4\x8desto, uklanjaju\xc4\x87i staro i trulo drve\xc4\x87e, uklanjaju i habitat i hranu ovim kukcima.\n_START_SECTION_\nPrirodni neprijatelji\n_START_PARAGRAPH_\nPlijen su: svrakama, koko\xc5\xa1ima, jazavcima, lisicama, ma\xc4\x8dkama, je\xc5\xbeevima i djetli\xc4\x87ima.\n_START_SECTION_\nUgro\xc5\xbeenost\n_START_PARAGRAPH_\nIako je neko\xc4\x87 bila vrlo brojna, ova je vrsta danas u opadanju i smatra se ugro\xc5\xbeenom na globalnom nivou.'